DA Den Europæiske Unions Tidende C 284/15

Meddelelse fra Norge vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

Indkaldelse af ansøgninger om oliekoncessioner på den norske kontinentalsokkel — 22. tildelingsrunde

2012/C 284/07

Olje- og energidepartementet indkalder hermed ansøgninger om oliekoncessioner i overensstemmelse med Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter, jf. artikel 3, stk. 2, litra a).

Oliekoncessionerne vil blive tildelt aktieselskaber, som er registreret i Norge eller i en anden stat, der er part i aftalen om Det Europæiske Økonomiske Samarbejdsområde (EØS-aftalen), eller til fysiske personer, som har hjemsted i en stat, der er part i EØS-aftalen. Aktieselskabet skal som minimum have en aktiekapital på 1 mio. NOK eller et beløb svarende hertil i en anden valuta i registreringslandet.

Selskaber, der ikke på nuværende tidspunkt er koncessionshavere på den norske kontinentalsokkel, kan tildeles oliekoncessioner, hvis de opfylder kravene til koncessionshavere på den norske kontinentalsokkel.

Selskaber, der indsender individuelle ansøgninger, og selskaber, der ansøger som del af en gruppe, vil blive behandlet på lige fod af Olje- og energidepartementet. Ansøgere, der indsender en individuel ansøgning, og ansøgere, som er en del af en gruppe, der indsender en fælles ansøgning, vil alle blive betragtet som ansøgere til en oliekoncession. Olje- og energidepartementet kan på grundlag af ansøgninger, der indsendes af grupper eller individuelle ansøgere, fastlægge sammensætningen af de koncessionsgrupper, der tildeles en oliekoncession, herunder fjerne ansøgere fra en fælles ansøgning og tilføje individuelle ansøgere, og udpege operatøren for sådanne grupper.

Tildeling af en kapitalinteresse i en oliekoncession vil forudsætte, at koncessionshaverne indgår en aftale om olieaktiviteter, herunder en fælles driftsaftale og en regnskabsaftale. Hvis oliekoncessionen deles stratigrafisk, er koncessionshaverne til de to stratigrafisk opdelte koncessioner også forpligtede til at indgå en særlig fælles driftsaftale, som regulerer forholdet mellem dem i denne forbindelse.

Ved de nævnte aftalers undertegnelse indgår koncessionshaverne i et fællesforetagende, hvor størrelsen af deres kapitalinteresse til enhver tid vil være identisk med deres kapitalinteresse i oliekoncessionen.

Koncessionsdokumenterne vil hovedsagelig være baseret på relevante dokumenter fra tildelingerne i forhåndsdefinerede områder i 2012 og 21. tildelingsrunde. Målet er, at hovedelementerne i eventuelle tilpasninger af rammerne skal være tilgængelige for industrien forud for ansøgningstidspunktet.

Kriterierne for tildeling af en oliekoncession

For at fremme god ressourceforvaltning og hurtig og effektiv efterforskning og produktion af olie på den norske kontinentalsokkel, herunder sammensætning af koncessionsgrupper til sikring heraf, gælder følgende kriterier for tildeling af kapitalinteresser i oliekoncessioner og for udpegning af operatør:

a) ansøgerens relevante tekniske ekspertise, herunder ekspertise med hensyn til udviklingsarbejde, forskning, sikkerhed og miljø, og hvorledes denne ekspertise aktivt kan bidrage til en omkostningseffektiv efterforskning og i givet fald produktion af olie fra det pågældende geografiske område

b) ansøgerens økonomiske evne til at foretage efterforskningen efter og i givet fald produktionen af olie i det pågældende geografiske område

c) ansøgerens geologiske forståelse af det pågældende geografiske område, og hvorledes koncessionshaverne agter at gennemføre effektiv efterforskning efter olie

d) ansøgerens tidligere erfaringer på den norske kontinentalsokkel eller tilsvarende relevante erfaringer fra andre områder

e) Olje- og energidepartementets erfaringer med hensyn til ansøgerens olieaktiviteter

f) hvis ansøgerne ansøger som del af en gruppe, vil der blive taget hensyn til gruppens sammensætning, den anbefalede operatør og gruppens kollektive kompetence

g) oliekoncessionerne vil hovedsagelig blive tildelt et fællesforetagende, hvor mindst en deltager har boreerfaring fra mindst en olieforskning på den norske kontinentalsokkel som operatør eller har tilsvarende relevante driftsmæssige erfaringer uden for den norske kontinentalsokkel

h) oliekoncessionerne vil hovedsagelig blive tildelt to eller flere deltagere, hvor mindst en af dem har erfaringer som nævnt under g)

i) den udpegede operatør for oliekoncessionerne i Barentshavet skal have boreerfaring med mindst en olieefterforskning på den norske kontinentalsokkel som operatør eller have tilsvarende relevante driftsmæssige erfaringer uden for den norske kontinentalsokkel

j) med hensyn til oliekoncessionerne i dybe farvande skal den udpegede operatør og mindst én anden kapitalindehaver have foretaget mindst én boring på den norske kontinentalsokkel som operatør eller have tilsvarende relevante driftsmæssige erfaringer uden for den norske kontinentalsokkel. Mindst én kapitalindehaver i oliekoncessionen skal have foretaget boringer i dybe farvande i egenskab af operatør

k) med hensyn til de oliekoncessioner, hvor undersøgelsesboringer indebærer højt tryk og/eller høje temperaturer (HPHT), skal den udpegede operatør og mindst én anden kapitalindehaver have foretaget mindst én boring på den norske kontinentalsokkel som operatør eller have tilsvarende relevante driftsmæssige erfaringer uden for den norske kontinentalsokkel. Mindst én kapitalindehaver i oliekoncessionen skal have foretaget en HPHT-boring i egenskab af operatør.

Blokke, der kan ansøges om

Der kan indsendes ansøgninger om oliekoncessioner for følgende blokke eller dele af blokke i Norskehavet og Barentshavet:

6706/2,3

6707/1

6705/7,8,9,10

6704/12

6604/8,9

6605/1,9

6606/7,8

7423/12

7424/10

7425/10,11

7317/4,5,6,8,9

7318/11,12

7319/11,12

7320/7,8,9,10,11,12

7321/4,7,8,9,10,11,12

7322/6

7323/3,4

7217/9

7218/1,2,4,5,6,7,12

7219/1,2,3,4,5,6,10,11

7220/1,2,3

7221/1,2,4,5

7224/6

7225/2,4

7226/5,6

7227/4,7

7231/4,5,6

7127/5,6

7128/4

7130/4,7

7017/6,7,8,9

7018/4

6706/2,3

6707/1

6705/7,8,9,10

6704/12

6604/8,9

6605/1,9

Kort, som viser de blokke, der kan ansøges om, findes på Oljedirektoratets hjemmeside (faktakort: http://www.npd.no/22round), eller kan fås ved henvendelse til Olje- og energidepartementet, tlf. +47 22246209.

Ansøgninger om oliekoncessioner indgives til:

Olje- og energidepartementet Postboks 8148 Dep. 0033 Oslo NORWAY

Frist: den 4. december 2012 kl. 12.00

Tildelingen af oliekoncessioner på den norske kontinentalsokkel i forbindelse med den 22. tildelingsrunde finder sted senest 90 dage efter offentliggørelsen af indkaldelsen af ansøgninger og gennemføres efter planen inden sommeren 2013.

Arbejdsprogrammet for hver ny koncession i forbindelse med den 22. tildelingsrunde offentliggøres på tildelingstidspunktet.

Meddelelsens fulde ordlyd, herunder detaljerede kort over de pågældende områder, er tilgængelig på http://www.npd.no/22round eller kan fås ved henvendelse til Olje- og energidepartementet, tlf. +47 22246209.